อาการตกขาวสามารถทำให้ช่องคลอดหลวมได้มั้ยคะ คือตัวเองไม่ได้มีเพศสัมพันธ์ แต่ว่ามีอาการคล้ายช่องคลอดไม่กระชับ หดและขยายตัวเองเวลาเราไอจามหรือนั่งกางขา สังเกตดูตัวเองไม่มีอาการคัน มีแต่ตกขาว อยากทราบว่าสาเหตุที่ช่องคลอดไม่กระชับเกิดจากการตกขาวมั้ยคะ
สวัสดีค่ะ ตกขาว คือ อาการที่มีเมือกเหลวไหลออกมาจากช่องคลอดของผู้หญิงโดยไม่ใช่เลือดประจำเดือน เมือกนี้ถูกขับออกจากปากมดลูกมายังช่องคลอด เพื่อสร้างความชุ่มชื้นให้บริเวณช่องคลอดและช่วยป้องกันการติดเชื้อภายในช่องคลอดดังนั้นการมีตกขาวเป็นภาวะปกติของร่างกาย จะไม่ทำให้ช่องคลอดหลวม หรือมดลูกหย่อนคล้อยลงมาได้ค่ะอาการดังกล่าวมาอาจคล้ายกับโรคกระบังลมหย่อน คือมีการหย่อนตัวของมดลูกหรือกระเพาะปัสสาวะในเพศหญิง อาจเกิดในหญิงที่เคยคลอดบุตรทางช่องคลอดมาหลายคน หรือมีโรคที่เพิ่มความดันในช่องท้อง หรือมีไอเรื้อรัง ไอแรงๆ แนะนำพบสูตินรีแพทย์เพื่อตรวจเพิ่มเติมค่ะ